**KOMPIUTERINĖS IR PROGRAMINĖS ĮRANGOS REMONTO IR PRIEŽIŪROS PASLAUGŲ TEIKIMO SUTARTIS Nr. 4.S-**

2024 m. kovo d.

Elektrėnai

Elektrėnų socialinių paslaugų centras, kodas 181631711, atstovaujamas direktoriaus pavaduotojos socialiniams reikalams, pavaduojančios direktorių Ievos Chmeliauskienės, veikiančios pagal įstaigos nuostatus ir 2024-03-06 Elektrėnų savivaldybės mero potvarkį Nr. 01AK-22 (toliau – Pirkėjas) ir Romas Liutkevičius, veikiantis pagal Individualios veiklos pažymą Nr. 085761 (toliau – Tiekėjas) sudarė šią sutartį. Toliau sutartyje abi šalys bendrai vadinamos Šalimis.

**1. SUTARTIES OBJEKTAS**

1.1. Sutarties objektas – Elektrėnų socialinių paslaugų centro kompiuterinės ir programinės įrangos remontas ir priežiūra.

**2. SUTARTIES KAINA IR ATSISKAITYMO SĄLYGOS**

 2.1.Teikiamų paslaugų kaina:

 2.1.1. teikiamų paslaugų fiksuotas įkainis – 400,00 Eur per mėnesį;

 2.1.2. paslaugų įkainis yra fiksuotas ir nekeičiamas per visą sutarties galiojimo laikotarpį;

 2.1.3. maksimali sutarties vertė iki sutarties galiojimo pabaigos su PVM yra 4 800 Eur.

 2.2. Už papildomas paslaugas apmokama atskiru susitarimu.

 2.3. Apmokėjimas už suteiktas paslaugas atliekamas ne vėliau kaip per 30 kalendorinių dienų nuo sąskaitos faktūros išrašymo dienos.

**3. ŠALIŲ TEISĖS IR PAREIGOS**

* 1. Tiekėjas įsipareigoja:

 3.1.1. teikti kokybiškas paslaugas – prižiūrėti Pirkėjo informacinių technologijų ūkį, šalinti kompiuterinės įrangos gedimus bei programinės įrangos sutrikimus ne ilgiau kaip per 8 darbo val. nuo informavimo apie gedimą, sutrikimą reaguojant į incidentus ne ilgiau kaip per 3 val.;

 3.1.2. konsultuoti Pirkėjo įstaigos kompiuterinės įrangos vartotojus telefonu informacinių technologijų klausimais bei teikti kvalifikuotas konsultacijas kompiuterių ūkio optimizavimo ir naujos įrangos pirkimo klausimais;

 3.1.3. asmens duomenis tvarkyti šios Sutarties vykdymo tikslu ir užtikrinti, kad tiekėjo vykdomas asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei Lietuvos Respublikos asmens duomenų teisinės apsaugos įstatymo nuostatas;

 3.1.4. nedelsdamas raštu informuoti Pirkėją apie bet kurias aplinkybes, kurios trukdo ar gali sutrukdyti Tiekėjui tinkamai vykdyti šios Sutarties sąlygas;

 3.1.5. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

 3.2. Pirkėjas įsipareigoja:

 3.2.1. sudaryti Tiekėjui visas sąlygas, suteikti informacija ir/ar dokumentus, kurie yra reikalingi šioje Sutartyje numatytiems įsipareigojimams tinkamai vykdyti;

 3.2.2. tiekėjui už tinkamai suteiktas paslaugas sumokėti pagal šioje Sutartyje numatytas sąlygas;

 3.2.3. tinkamai vykdyti kitus įsipareigojimus, numatytus šioje Sutartyje.

**4.** **ŠALIŲ ATSAKOMYBĖ IR SUTARTIES ĮVYKDYMO UŽTIKRINIMAS**

 4.1. Šalių atsakomybė yra nustatoma pagal galiojančius Lietuvos Respublikos teisės aktus ir šią sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

 4.2. Jei Tiekėjas neįvykdo Sutarties sąlygų, dėl ko atsiranda sutrikimų tolimesnėje Pirkėjo organizacijos veikloje, visus Pirkėjo nuostolius bei neigiamų pasekmių ištaisymo kaštus, susijusius su Tiekėjo veikla, ne ginčo tvarka privalo atlyginti Tiekėjas.

 4.3. Įvykus nepaprastoms aplinkybėms (force majeure), kurių negalima nei numatyti, nei išvengti, sutarties Šalys atleidžiamos nuo atsakomybės už sutarties nevykdymą arba netinkamą vykdymą, laikantis taisyklių, patvirtintų Lietuvos Respublikos Vyriausybės 1996 m. liepos 15 d. nutarimu Nr. 840.

**5. SUTARTIES GALIOJIMO TERMINAS IR JOS NUTRAUKIMO TVARKA**

 5.1. Sutartis galioja nuo 2024-03-18 iki 2025-03-17.

 5.2. Kiekviena iš Šalių, pilnai atsiskaičiusi pagal šią sutartį su kita šalimi, turi teisę nutraukti sutartį pranešusi apie tai kitai Šaliai prieš 30 kalendorinių dienų iki jos nutraukimo.

 5.3. Nutraukiant sutartį dėl kitos sutarties Šalies kaltės, 5.2. punkte numatyto pranešimo terminas netaikomas. Šiuo sutarties nutraukimo atveju Šalys atlieka viena kitai pagal šią sutartį joms priklausančius mokėjimus. Kalta dėl sutarties nutraukimo Šalis taip pat atlygina kitai Šaliai dėl to atsiradusius nuostolius.

**6. GINČŲ NAGRINĖJIMO TVARKA**

 6.1. Visi su šia Sutartimi susiję ginčiai sprendžiami derybų keliu. Nesusitarus, ginčiai sprendžiami Lietuvos Respublikos įstatymų nustatyta tvarka.

**7. APLINKOS APSAUGOS VADYBOS SISTEMOS REIKALAVIMAI**

 7.1. Tiekėjas įsipareigoja bendrauti su Pardavėju elektroninėmis priemonėmis (telefonu, elektroniniu paštu ar kt.), mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Pirkėjui turi būti pateikti tik elektroniniu formatu, Sutarties 8.5. punkte nurodytu el. paštu.

**8. BAIGIAMOSIOS NUOSTATOS**

 8.1. Sutartis sudaryta dviem egzemplioriais turinčiais vienodą juridinę galią, po vieną kiekvienai Sutarties Šaliai.

 8.2. Visi šios Sutarties pakeitimai ar papildymai galioja tik juos pasirašius abejoms Šalims.

 8.3. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai Šaliai be išankstinio raštiško kitos Šalies sutikimo.

 8.4. Pasikeitus buveinės adresui, pavadinimui, telefonų numeriams, banko rekvizitams, Sutarties Šalys įsipareigoja apie tai nedelsdamos raštu informuoti viena kitą.

 8.5. Sutarties šalių rekvizitai:

Pirkėjas: Tiekėjas:

|  |  |
| --- | --- |
| Elektrėnų socialinių paslaugų centras Kodas: 181631711Adresas Draugystės g. 3-2, Elektrėnai, Tel. Nr. +370 5 283 9690el. p. info@soc.elektrenai.lt Direktoriaus pavaduotoja socialiniams reikalams, pavaduojanti direktorių Ieva Chmeliauskienė | Romas LiutkevičiusAdresas \_\_\_\_\_\_\_\_\_\_\_\_\_\_\_\_\_\_\_, A./s. LT \_\_\_\_\_\_\_\_\_\_\_\_\_\_\_\_\_AB \_\_\_\_\_\_\_\_\_\_\_\_\_\_\_\_\_\_\_\_\_\_\_Tel. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_  |